Fleetwood Mac van plek in Britse Ope | Netwerk24
Deur Sportredaksie 20 Julie 2018 15:40
Tommy Fleetwood gee vroeg die pas aan in die tweede ronde van die Britse Ope. Foto: Getty Images
Van Rooyen, wat hom op die eerste dag met ’n 67 (-4) onder die voorlopers gevestig het, was lank gesamentlik tweede saam met Tommy Fleetwood.
Hoewel Van Rooyen op die syfer-4 tweede putjie ’n hou afgestaan het, het hy op volgende putjie ’n sethou ingerol vir ’n voëltjie.
Hy het sy bofhou op die negende links getrek en het ’n moeilike naderhou uit die lang gras gehad.
Fleetwood het op ’n sopnat Carnoustie die laagste ronde aangeteken onder die spelers wat vroeg afgeslaan het – ’n foutlose 65.
Fleetwood het op ’n sopnat Carnoustie die laagste ronde aangeteken onder die spelers wat vroeg afgeslaan het – ’n foutlose 65, ses houe beter as baansyfer.
Hy lê tweede, een hou agter die vroeë voorlopers, die Yanks Zach Johnson (die Ope-kampioen in 2015) en Kevin Kisner.
Johnson het sy 69 in die eerste ronde met ’n puik 67 opgevolg vir ’n toernooi-telling van 136 houe (-6).
Kisner het met ’n voëltjie op die vyfde putjie by Johnson aangesluit.
Zander Lombard (67), die ander Suid-Afrikaner wat verras het in die eerste ronde, slaan om 15:54 af.
Meer oor: Erik Van Rooyen | Tommy Fleetwood | Skotland | Gholf | Britse Ope | Carnoustie
Drietal laat SA vlag hoog wapper